Braised Deer Meat | What2seeonline.com
Braised deer meat Chinese Herbal Soup @Hwa Lam Coffeeshop, Penang Man vas ná padwoedeaanval | Maroela Media
Man vas ná padwoedeaanval
ŉ Man wat na bewering die naweek ŉ motoris gedurende ŉ padwoedevoorval in Fourways, Johannesburg, aangeval het, is Dinsdag in hegtenis geneem.
“Die man het homself aan die polisie oorgegee en is deur sy regspan vergesel,” het ao. Balan Muthan, ŉ polisiewoordvoerder, gesê.
Die man is op borgtog vrygelaat en moet Woensdag op aanklagte van aanranding in die Rangburg-landdroshof verskyn.
Die voorval het Saterdag om 15:00 in Witkoppenweg plaasgevind en is deur ŉ ooggetuie afgeneem. Beeldmateriaal van die voorval het soos ŉ veldbrand op sosiale media versprei.
Die video wys hoe ‘n man gewelddadig ‘n VW Polo skop. ‘n Porsche is langs die man geparkeer.
Die bestuurder van die Polo draai sy venster af waarna die man sy arms by die motor indruk.
Volgens die slagoffer het die man glo twee blikkies uit die Porsche gegooi en hy het die man konfronteer, waarna die aanval plaasgevind het. Klik hier om die video te sien.
Fourways padwoede polisie porsche video VW Polo Witkoppen
Modise-plaasbestuurder speel glo rassekaart
Daling in brandstofpryse volgende week verwag
Dis goed hy het homself gaan oorgee – en ek hoop eerlikwaar hy herstel die ander motor ook, sowel as ‘n verskoning vir sy barbaarse gedrag.
Wanneer ek op die pad is, en veral taxi’s, het ek uiteindelik geleer, hou vensters toe, deure altyd gesluit, ignoreer en ry so vinnig moontlik net weg. Moenie in konfrontasie betrokke raak nie.
Dit is net nie die moeite werd nie.
Aan die Porsche-man, jou gedrag was skandalig, jy is allermins ‘n meneer.
Trippie, baie dankie vir die baie goeie opsomming en wenke.
Niks kan bygevoeg of weggelaat word nie.
Johann, ek was redelik onlangs in ‘n situasie waar ek myself bloot gestel het aan ‘n spul taxi’s wat heeltemal kon handuit ruk – ek sidder wat alles verkeerd kon gaan. Hulle het albei bane voor my huis beset, aangesien die hoofpad se verkeersligte uit was. Natuurlik gedink dis ‘n vinnige manier om anderkant uit te kom. Ek was so na aan my ingang, maar tog so ver – die arrogansie waarmee ek begroet is. My venster was effens oop, skaars 5 cm tussen my en die taxi – en glo my, daar was BAIE. Hy kon sy arm in my motor druk ! Selfs ‘n mes om my in die nek te steek.
M Nader · 5 jaar gelede
N regte Poshkar Pistolius . Maar hy mag mos . Sy straf – wys hoe doen hy dit met n vol minibus taxi . By die Taxi rangeerwerf .
Ek hoop nie hy dink omdat hy homself “oorgegee” het alles is nou maar hunky-dory nie! O nee, meneertjie hulle moet ‘n voorbeeld van jou maak!!!
Kry vir jou ‘n kriminele rekord ou maat! Ek hoop die gereg maak van die persoon ‘n voorbeeld om te wys niemand is “above the law” nie! Het hy gedink hy kan maar net mense aanrand en skade berokken en doen wat hy wil? Wie weet, dis dalk nie die eerste keer wat hy sy manlikheid probeer bewys deur hom soos ‘n barbaar te gedra nie.